ആന്ധ്ര പ്രദേശിലും പനി പടരുന്നു ഡെങ്കിപ്പനി ബാധിച്ച് ഒമ്ബതു വയസുകാരി മരിച്ചു കുര്ണൂല്: യുപിക്ക് പിന്നാലെ ആന്ധ്രപ്രദേശിലെ വിവിധ ഭാഗങ്ങളിലും പകര്ച്ചപനി വ്യാപിക്കുന്നതായി റിപ്പോര്ട്ട് .കുര്ണൂലില് ഡെങ്കിപ്പനി ലക്ഷണങ്ങളോടെ ആശുപത്രിയില് പ്രവേശിപ്പിച്ചിരുന്ന ഒമ്ബതുവയസുകാരി കഴിഞ്ഞ ദിവസം മരണത്തിന് കീഴടങ്ങിയിരുന്നു . സമാന ലക്ഷണങ്ങളോടെ ഓക് മണ്ഡലില് സിങ്കനപല്ലെ ഗ്രാമത്തിലെ 10ലധികം പേര് ചികിത്സ തേടിയിട്ടുണ്ട്. എല്ലാവരും കുര്ണൂലിലെയും ഹൈദരാബാദിലെയും ആശുപത്രികളില് ചികിത്സയിലാണ്.അതെ സമയം കഴിഞ്ഞ രണ്ടുദിവസങ്ങളായി ആറുപേര്ക്കാണ് ഡെങ്കിപ്പനി സ്ഥിരീകരിച്ചത്. ജനുവരി ഒന്നുമുതല് 49 ഡെങ്കിപ്പനി കേസുകളാണ് സ്ഥിരീകരിച്ചത്. ഇതില് 736 കേസുകള് സംശയസ്പദമായും റിപ്പോര്ട്ട് ചെയ്തിരുന്നു. വൈറല് പനി ബാധിച്ചവരില് ഡെങ്കി, ചിക്കന് ഗുനിയ, മലേറിയ തുടങ്ങിയവയുടെ ലക്ഷണങ്ങളാണ് കാണിക്കുന്നത്. കുടിവെള്ളത്തില്നിന്നാണ് രോഗം പടരുന്നതെന്നും നദീതീരങ്ങളിലുള്ളവര് ജാഗ്രത പാലിക്കണമെന്നും അധികൃതര് അറിയിച്ചു. അതേസമയം, യു.പിയിലെ ഫിറോസാബാദില് ഡെങ്കിപ്പനി ബാധിച്ച് 53 പേര് മരണപ്പെട്ടിരുന്നു .ഇവരില് 45 ഉം കുട്ടികളായിരുന്നു .The post ആന്ധ്ര പ്രദേശിലും പനി പടരുന്നു ഡെങ്കിപ്പനി ബാധിച്ച് ഒമ്ബതു വയസുകാരി മരിച്ചു first appeared on MalayalamExpressOnline.